标题：叶小鸾
生平简介
父叶绍袁，天启进士，官工部主事；母沈宜修，字宛君，均工诗词，偕隐分湖。小鸾为  叶小鸾沈宜修的第三个女儿，刚出生时，宜修念及家贫乏乳也念及表妹张倩倩子女俱亡，将小鸾送予沈自征、张倩倩抚养。小鸾灵慧早熟，工于诗律。“三四岁，口授《万首唐人绝句》及《花间》、《草堂》诸词，皆朗然成诵，终卷不遗一字。”10岁时养母去世遂归叶家，能成妙对，12岁浓发覆额，体质修长，娟好如玉人；随父到了金陵，教之学咏，遂从此能诗，多佳句。14岁能弈棋，16岁善弹琴，清泠可听。又擅绘画，摹山水，写花蝶，书法亦秀劲。
小鸾性格高旷，厌繁华，爱烟霞，通禅理。自恃颖姿，视金钱若污物，淡然无求，而济楚清雅，所最喜矣。能饮酒，善言笑，潇洒多致，高情旷达，仁慈宽厚。许配昆山张维鲁长子立平为妻，婚前五日，未嫁而卒，时年仅十七岁(虚岁)。七日入棺，举体轻盈。家人咸以为仙去。其姐叶纨纨因妹逝，归哭过哀，病发而死。
著述名录
小鸾有集名《返生香》，收诗103首、偈1首、词90首、曲1首、拟连珠9首、序1篇、偈2篇。
陈维崧《妇人集》评叶氏三女才调以“琼章尤英彻，如玉山之映人，诗词绝有思致”。
胡文楷《历代妇女著作考》卷五曰：“七占及绝句，视姊为胜。诗徐清丽相当，而时有至语。拟其态制，正如花红雪白，光悦宜人。而一语缠绵，复耐人寻咀。骄丽之文，涉笔便工。”
王端淑《名媛诗纬》说：”词家口头语，正写不出，在笔尖头；写得出便轻松流丽，淡处见浓，闲处耐想，足以供人咀味。何必苏、刘、秦、柳始称上品?”
陈廷焯《白雨斋词话》卷二曰：“叶小鸾词笔哀艳，不减朱淑真。求诸明代作者，尤不易见也。”卷五曰：“闺秀工为词者，前有李易安，后则徐湘萍，明末叶小鸾较胜于朱淑真，可为李、徐之亚。”
相关文献
沈宜修《季女琼章传》女名小鸾，字琼章，又字瑶期，余第三女也。生才六月，即抚于君庸舅家。明年春，余父自东鲁挂冠归，余归宁，值儿周岁，颇颖秀。妗母即余表妹张氏，端丽明智人也，数向余言，是儿灵慧，后日当齐班蔡，姿容亦非寻常比者。 
四岁，能诵《离骚》。不数遍，即能了了。又令识字，他日故以谬戏之，儿云：“非也，母误耶?”舅与妗甚怜爱之。十岁归家，时初寒，清灯夜坐，槛外风竹潇潇，帘前月明如昼。余因语云：“桂寒清露湿。”儿即应云：“枫冷乱红凋。”尔时喜其敏捷，有柳絮因风之思 。悲夫！岂竟为不寿之征乎? 
后遭妗母之变，舅又久滞燕都，每言念顾复之情，无不唏嘘泣下。儿体质姣长，十二岁发已覆额，娟好如玉人。随父金陵，览长干桃叶，教之学咏，遂从此能诗。今检遗箧中，无复一存，想以小时语未工，儿自弃去邪？十四岁能弈。十六岁有族姑善琴，略为指教，即通数调，清泠可听，嵇康所云“英声发越，采采粲粲”也。家有画卷，即能摹写。今夏，君牧弟以画扇寄余，儿仿之甚似。又见藤笺上作落花飞蝶，甚有风雅之致。但无师传授，又学未久， 不能精工耳。 
性高旷，厌繁华，爱烟霞，通禅理。自恃颖姿，尝言欲博尽今古，为父所钟爱。然于姊妹中，略无恃爱之色。或有所与，必与两姊共之。然贫士所与，不过纸笔书香而已。衣服不喜新，即今年春夏来，余制罗衫裙几件，为更其旧者，竟不见着。至死时检之，犹未开折也，其性俭如此。因结褵将近，家贫无所措办，父为百计营贷。儿意甚不乐，谓荆钗裙布，贫士之常，父何自苦为。然又非纤啬，视金钱若浼，淡然无求，而济楚清雅，所最喜矣。 
儿鬒发素额，修眉玉颊，丹唇皓齿，端鼻媚靥，明眸善睐，秀色可餐，无妖艳之态，无脂粉之气。比梅花，觉梅花太瘦；比海棠，觉海棠少清。故名为丰丽，实是逸韵风生。若谓有韵致人。不免轻佻，则又端严庄靓。总之王夫人林下之风，顾家妇闺房之秀，兼有之耳。父尝戏谓儿有绝世之姿，儿必愠曰：“女子倾城之色，何所取贵，父何必加之于儿?”己巳十四岁，与余同过舅家，归时君晦舅赠儿诗，有“南国无双应自贵，北方独立讵为惭，飞去广寒身似许，比来玉帐貌如甘”之句，皆非儿意中所悦也。一日晓起，立余床前，面酥未洗，宿发未梳，风韵神致，亭亭无比。余戏谓之曰：“儿嗔人赞汝色美，今粗服乱头，尚且如此，真所谓笑笑生芳，步步生妍矣，我见犹怜，未知画眉人道汝何如?”悲夫！孰意儿床前之立今不复见，夫妇不得一识面乎! 
作诗不喜作艳语，集中或有艳句，是咏物之兴，填词之体，如秦少游、晏小山代闺人为之耳。如梦中所作《鹧鸪天》，此其志也。每日临王子敬《洛神赋》，或怀素草书，不分寒暑，静坐北窗下，一炉香相对终日。余唤之出中庭，方出，否则默默与琴书为伴而已。其爱清幽 恬寂，有过人者。又最不喜拘检，能饮酒，善言笑，潇洒多致，高情旷达，夷然不屑也。 
性仁慈宽厚。侍女红于，未曾一加呵责。识鉴明达，不拘今昔间事，言下即了然彻解。或有所评论，定出余之上。余曰：“汝非我女，我小友也。” 
九月十五日粥后，犹教六弟世倌暨幼妹小繁读《楚辞》。即是日，婿家行催妆礼至，而儿即于是夕病矣。于归已近，竟成不起之疾。十月十日，父不得已，许婿来就婚，即至房中对儿云：“我已许彼矣，努力自摄，无误佳期。”儿默默然。父出，即唤红于问曰：“今日何日 ?”云十月初十。儿叹曰：“如此甚速，如何来得及。”未免以病未有起色，婿家催迫为焦耳。不意至次日天明，遂有此惨祸也。闻病者体重则危，儿虽惫，举体轻便，神气清爽。临终略无惛迷之色，会欲起坐，余恐久病无力，不禁劳动，扶枕余臂间，星眸炯炯，念佛之声，明朗清彻，须臾而逝。余并呼数声，儿已不复闻矣。
初见儿之死也，惊悼不知所出，肝肠裂尽，血泪成枯。后徐思之，儿岂凡骨，若非瑶岛玉女，必灵鹫之侍者，应是再来人，岂能久居尘世耶?死后日夜望其再生，故至七日方入殓。虽芳容消瘦已甚，面光犹雪，唇红如故。余含泪书“琼章”二字臂上，尚柔白可爱，但骨瘦冰冷耳，痛哉! 
初，儿辈在外塾各有纸记遍，余仿样以木为之，取其不易损坏。兹九月初，儿亦请作一面，手书其上“石径春风长绿苔”一句。问之，曰：“儿酷爱此语。”尔时不觉，今忆之，乃刘商诗，上句是“仙人来往行无迹”也。岂非谶乎?儿真仙去无疑矣。 
十一月初二夜，五儿世儋梦见儿在一深松茂柏茅庵中凭几阅书，幅巾淡服，神色怡畅。傍有烹茶人，不许五儿入户,隔窗与语而别。五儿尚幼，故但能忆梦境，不复忆所语也。五儿云：“山名亦恍恍若忆，觉后忘之。”后数日，大儿世佺。亦梦见以松实数合相遗。余记陈子昂诗，有“还逢赤松子，天路坐相邀”之句。儿之夙慧异常，当果为仙都邀去耳。或有讥余妄言，效古《长恨歌》之说。呜呼!爱女一死，痛肠难尽，泪眼追思，实实写出，岂效才人作小说欺世邪? 
儿生于丙辰年三月初八日卯时，卒于崇祯壬申年十月十一日卯时，年十有七岁，许字昆山张家，婿名立平，长我女一岁，蚤有文誉，卜于是月十六日成婚，先期五日而卒，夫妇不及一相见。余所未经之惨，恐亦世间未有之事，伤哉痛哉!此肝肠寸碎中略记一二，不能尽述也。彭际清《善女人传》字琼章，吴江人，工部郎中叶绍袁之季女也。母沈氏，名宜修，伯姊名纨纨，俱工词翰。纨纨嫁赵田袁氏，日诵佛经。年二十三，得疾，危坐唱佛名而逝。小鸾四岁能诵《楚辞》，十二岁能诗，稍长能鼓琴。好临子敬《洛神赋》及《藏真帖》。焚香宴坐，洒如也。年十七字于张生。行有日矣，俄而有疾，佛声朗然，须臾化去。七日就木，举体轻软。事在崇祯五年。吴门有神降于乩，自言天台泐子，在陈隋间为智者大师弟子，已而转女人身，堕鬼神道。遇大师接引，顿悟宿因，遂借乩示现，阐天台止观法门。时绍袁甚念小鸾，遂迎泐师至家。以小鸾问。师曰：“此月府侍书女也，其名寒簧。”问今在何处。曰：“缑山仙府。”问可招之至  叶小鸾像[1]乎。师初不可，再三请而后许之。小鸾至，绍袁问以去来事。小鸾曰：“菩萨有变易生死，众生有分段生死，儿犹在分段中。去时但见金童玉女，建紫金幢，赤珊瑚节，大红流苏结为台阁。赤猊驾桥，赤虬骖乘。尔时殊乐，不知苦也。”问答未竟，师曰：“无明缘行，行缘识，识缘名色，名色缘六入，六入缘触，触缘受，受缘爱，爱缘取，取缘有有缘生。生缘老死忧悲苦恼，君谛听之，我当细讲。”停乩良久，师曰：“善哉！割爱第一。”小鸾作诗呈师曰：“弱水安能制毒龙，竿头一转拜师功。从今别却芙蓉主，永侍猊床沐下风。”且曰：“愿从大师受记，不复往仙府矣。”师因为审戒，问：“曾犯杀否。”答：“曾犯。”师问如何。答：“曾呼小玉除花虱，也遣轻纨坏蜨衣。”问：“曾犯盗否。”答：“曾犯。不知新绿谁家树，怪底清箫何处声。”问：“曾犯淫否。”答：“曾犯。晚镜偷窥眉曲曲，春裙亲绣鸟双双。”问：“曾犯妄言否。”答：“曾犯。自谓前生欢喜地，诡云今坐辩才天。”问：“曾犯绮语否。”答：“曾犯。团香制就夫人字，镂雪装成幼妇词。”问：“曾犯两舌否。”答：“曾犯。对月意添愁喜句，拈花评出短长谣。”问：“曾犯恶口否。”答：“曾犯。生怕帘开讥燕子，为怜花谢骂东风。”问：“曾犯贪否。”答：“曾犯。经营缃帙成千轴，辛苦莺花满一庭。”问：“曾犯嗔否。”答：“曾犯。怪他道蕴敲枯砚，薄彼崔徽扑玉钗。”问：“曾犯痴否。”答：“曾犯。勉弃珠环收汉玉，戏捐粉盒葬花魂。”师曰：“善哉！子所犯者，独绮语一戒耳。”遂与之戒，名曰“智断”。小鸾问何谓智。师曰：“有道种智，一切智，一切种智。”又问何谓断。师曰：“断见思惑，断尘沙惑，断无明惑。三智应修，三惑应断。菩萨有智德，有断德。智、断者，菩萨之二德也。”小鸾曰：“菩萨以无所得，故得。应以无所断，故断。”师惊曰：“吾不敢以神仙待子也，可谓迥绝无际矣。”遂字之曰“绝际”。其年秋沈宜人亦逝。明年四月，绍袁再邀师，师引沈氏及纨纨、小鸾偕至。时师开无叶堂，度诸女人夙有慧根者，沈宜人母子俱从师修净业，注生西方。既至，联吟古诗一首。绍袁问：“小鸾在缑山，有诗作否。”答曰：“世法无常，念念灭尽，如石火水沫，我宁为其动摇哉。倘到处留迹，不已劳乎？”将别，复告父曰：“父还要眼明手快，倩种愁苗，乃八狱之本，一刀割绝，立地清凉。”遂去。绍袁叙其事，名曰《窈闻》（出《午梦堂集》）。
作品选摘
诗作【己巳春哭沈六舅母墓所】
千载恩难报，重泉哭不闻。 
年年春草色，肠断一孤坟。 
【咏梅二首】
堪笑西园桃李花，强将脂粉媚春华。 
疏香独对枝梢月，深院朦胧瘦影斜。 
傲骨欺霜映碧绮，数竿修竹伴清幽。 
年年燕子无消息，春信谁将寄陇头。词作【南歌子·秋夜】
门掩瑶琴静，窗消画卷闲。半庭香雾绕阑干。一带淡烟红树、隔楼看。 
云散青天瘦，风来翠袖寒。嫦娥眉又小檀弯。照得满阶花影、只难攀。 
【虞美人·看花】 
阑干曲护闲庭小，犹恐春寒悄。隔墙影绕一枝红，却是杏花消瘦、旧东风。 
海棠睡去梨花褪，欲语浑难问。只知婀娜共争妍，不道有人为伊、惜流年。 
【虞美人·残灯】
深深一点红光小，薄缕微烟袅。锦屏斜背汉宫中，曾照阿娇金屋、泪痕浓。 
朦胧穗落轻烟散，顾影浑无伴。怆然午夜漫凝思，恰似去年秋夜、雨窗时。散文【汾湖石记】
汾湖石者，盖得之于汾湖也[1]。其时水落而岸高，流涸而崖出。有人曰：湖之湄有石焉[2]，累累然而多，遂命舟致之。
其大小圆缺，袤尺不一[3]。其色则苍然，其状则崟然[4]，皆可爱也。询其居旁之人，亦不知谁之所遗矣。岂其昔为繁华之所，以年代邈远，故湮没而无闻耶？抑开辟以来，石固生于兹水者耶？若其生于兹水，今不过遇而出之也；若其昔为繁华之所湮没而无闻者，则可悲甚矣。想其人之植此石也，必有花木隐映，池台依倚，歌童与舞女流连，游客偕骚人啸咏。林壑交美，烟霞有主，不亦游观之乐乎？今皆不知化为何物矣。且并颓垣废井、荒涂旧址之迹，一无可存而考之，独兹石之颓乎卧于湖侧，不知其几百年也，而今出之，不亦悲哉！
虽然，当夫流波之冲激而奔排，鱼虾之游泳而窟穴，秋风吹芦花之瑟瑟，寒宵唳征雁之嘹嘹[5]，枪烟白露，蒹葭无际，钓艇渔帆，吹横笛而出没；萍钿荇带，杂黛螺而萦覆，则此石之存于天地之间也，其殆与湖之水冷落于无穷已耶？今乃一旦罗之于庭，复使垒之而为山，荫之以茂树，披之以苍苔，杂红英之璀璨，纷素蕊之芬芳，细草春碧，明月秋朗，翠微缭绕于其巅，飞花点缀于其岩。乃至楹槛之间，登高台而送归云；窗轩之际，照遐景而生清风。回思昔之啸咏，流连游观之乐者，不又复见之于今乎？则是石之沈于水者可悲，今之遇而出之者，又可喜也。若使水不落，潮不涸，则至今犹埋于层波之间耳。石固亦有时也哉！
注释：
[1]汾湖：在江苏省吴江县东南。[2]湄：指湖的岸边，水与草交接的地方。[3]袤尺：指长短尺寸。[4]崟（yín）然：石头高耸的样子。[5]嘹嘹：形容雁鸣的声音，响亮而悠长。
书画  叶小鸾《舟行》  叶小鸾 花卉草虫  叶小鸾 花卉虫草